**ឯកសារទស្សនទាន**

**ការវាយតម្លៃអភិបាលកិច្ច និងសមភាពនៅទីវាល (SAGE)**

**សម្រាប់តំបន់ការពារធម្មជាតិ និងអភិរក្ស**

**នៅខេត្តមណ្ឌលគីរី**

**ថ្ងៃទី ២៦-២៧ ខែវិច្ឆិកា ឆ្នាំ ២០១៩**

ការវាយតម្លៃអភិបាលកិច្ច និងសមភាពនៅទីវាល (SAGE) ជាឯកសាណែនាំពង្រាងលើកទី១ សម្រាប់វិធីសាស្រ្តវាយតម្លៃអភិបាលកិច្ច និងសមភាពនៅទីវាល​ ដែលឯកសារនេះរៀបចំឡើងដើម្បីប្រើប្រាស់នៅតំបន់ការពារធម្មជាតិ និងអាចប្រើប្រាស់បានសម្រាប់សកម្មភាពអភិរក្ស និងអភិវឌ្ឍន៍ដែលកើតឡើងនៅតំបន់ការពារធម្មជាតិនានា ឧទាហរណ៍ អង្គការក្រៅរដ្ឋាភិបាលដែលពិបាកនឹងបែងចែកចេញពីសកម្មភាពគ្រប់គ្រងតំបន់ការពារធម្មជាតិ។

វិធីសាស្រ្តក្នុង SAGE កំពុងតែត្រូវបានរៀបចំដោយភ្នាក់ងារ​អន្តរជាតិ និងអង្គការចំនួន១០ ហើយពង្រាងលើកទី១នេះ នឹងយកទៅសាកល្បងនៅប្រទេសកម្ពុជា កាម៉េរូន កូឡុមប៊ី ឥណ្ឌា ប៉េរូ ភីលីពីន តាន់ហ្សានៀ ចក្រភពអង់គ្លេស វៀតណាម និងហ្សាមបៀ។ ពង្រាងនេះនឹងត្រូវកែសម្រួលនៅខែមករា ឆ្នាំ២០២០ បន្ទាប់​ពីទទួលបានបទពិសោធន៍ពីការសាកល្បងនៅប្រទេសខាងលើ។

ដើម្បីអោយ SAGE នេះរៀបចំបានកាន់តែប្រសើរ និងអាចប្រើប្រាស់សម្រាប់អភិបាលកិច្ចក្នុងការគ្រប់គ្រងតំបន់​ការពារធម្មជាតិ និងសកម្មភាពអភិរក្ស និងអភិវឌ្ឍនានា គម្រោងសំឡេងព្រៃឈើសម្រាប់តំបន់មេគង្គ ហៅកាត់ថា V4MF ដែលជាគម្រោងថ្នាក់តំបន់របស់អង្គការ RECOFTC នឹងប្រើប្រាស់វិធីសាស្រ្តនេះដើម្បីសាកល្បងក្នុងការប៉ាន់ប្រមាណគុណភាពអភិបាលកិច្ច និងសមធម៌លើការគ្រប់គ្រងតំបន់ការពារធម្មជាតិ (PA)​ ការផ្តួចផ្តើម និងសកម្មភាពនានាទាក់ទងនឹងការអភិរក្ស និងអភិវឌ្ឍ។​

គោលបំណងនៃសិក្ខាសាលា៖

តាមរយៈការប្រើប្រាស់វិធីសាស្រ្ត SAGE នេះ សិក្ខាសាលារយៈពេលពីរថ្ងៃធ្វើឡើងក្នុងគោលបំណង៖

1. ប៉ាន់ប្រមាណគុណភាពអភិបាលកិច្ច និងសមធម៌នៃការគ្រប់គ្រងតំបន់ការពារធម្មជាតិ (PA)​ ការផ្តួចផ្តើម និងសកម្មភាពនានាទាក់ទងននឹងការអភិរក្ស និងអភិវឌ្ឍ
2. ដើម្បីកំណត់ និងស្វែងយល់អំពីភាពខុសគ្នាលើការយល់ដឹងដែលអ្នកពាក់ព័ន្ធទទួលបានលើ គុណភាពនៃអភិបាលកិច្ច និងសមធម៌នៃការគ្រប់គ្រងតំបន់ការពារធម្មជាតិ PA ការផ្តួចផ្តើម និងសកម្មភាពនានាទាក់ទងនឹងការអភិរក្ស និងអភិវឌ្ឍ
3. កំណត់សកម្មភាពនានាដើម្បីកែលំអអភិបាលកិច្ច និងសមធម៌លើការគ្រប់គ្រងតំបន់ការពារធម្មជាតិ និងលើកកម្ពស់ការយល់ដឹងជារួមលើទស្សនវិស័យនៃការគ្រប់គ្រងតំបន់ការពារធម្មជាតិរបស់ភាគីពាក់ព័ន្ធ

សិក្ខាសកាមដែលនឹងចូលរួមក្នុងសិក្ខាសាលា

សិក្ខាកាមដែលនឹងមកចូលរួមក្នុងសិក្ខាសាលានេះមានការចូលរួមពីមន្រ្តីមកពីក្រសួងបរិស្ថានថ្នាក់ជាតិ និងថ្នាក់ក្រោមជាតិ (មន្ទីរបរិស្ថាន នាយកដែន) អង្គការនានាដែលកំពុងអនុវត្តការងារក្នុងដែលជម្រកសត្វព្រៃសីមា អាជ្ញាធរមូលដ្ឋាន និងសហគមន៍មូលដ្ឋានដែលរស់នៅក្នុង និងក្បែរដែនជម្រកសត្វព្រៃសីមា ព្រមទាំងបុគ្គលិករបស់អង្គការ RECOFTC ប្រមាណ ៣០រូប ។

កម្មវិធីសម្រាប់សិក្ខាសាលា

ថ្ងៃទី ២៦ ដល់ ២៧ ខែវិច្ឆិកា ឆ្នាំ ២០១៩

| **ពេលវេលា** | **សកម្មភាព** | **វិធីសាស្រ្ត** |
| --- | --- | --- |
| 08:00–10:45 | * ណែនាំអំពីការគ្រប់គ្រងអភិបាលកិច្ចនិងសមធម៌ក្នុងបរិបទតំបន់ការពារធម្មជាតិ * ការគ្រប់គ្រង ធៀបនឹងអភិបាលកិច្ច * ស្វែងយល់ពីអភិបាលកិច្ចក្នុងការគ្រប់គ្រងតំបន់ការពារធម្មជាតិ   លំហាត់ជាក្រុម | បទបង្ហាញ |
| 10:45-11:00 | សម្រាក |  |
| 11:00–11:30 | ណែនាំពីគោលបំណង និងការពិនិត្យមើលជារួមលើ ៖   * ការគ្រប់គ្រង ធៀបនឹងអភិបាលកិច្ច * អភិបាលកិច្ចក្នុងការគ្រប់គ្រង PA និងសមធម៌ * ភាពជាអ្នកតំណាងអោយអ្នកពាក់ព័ន្ធ * វិធីសាស្រ្តរបស់​ SAGE ៖ អ្វី ដោយរបៀបណា និងហេតុអី | បទបង្ហាញ និងក្រុមពិភាក្សា |
| 11:30-13:00 | * អនុវត្តការប៉ាន់ប្រមាណអភិបាលកិច្ចជាមួយក្រុមអ្នកពាក់ព័ន្ធលើគោលការណ៌អភិបាលកិច្ចល្អដោយប្រើប្រាស់គោលការណ៍ទាំង១០ * ពិភាក្សាលើមូលហេតុនានាទាក់ទងនឹងសមាសគោលការណ៍អភិបាលកិច្ចដោយផ្អែកលើចំឡើយនានាដែលបានលើកឡើងក្នុងក្រុម   ពិភាក្សាលើសកម្មភាពនានាដើម្បីពង្រឹងអភិបាលកិច្ច  ពិភាក្សាបន្តលើគោលការណ៍ ៣-5 | ពិភាក្សារួម និងក្រុម |
| 12:00-1:00 | អាហារថ្ងៃត្រង់  អ្នកសម្របសម្រួលសំយោគពិន្ទុរបស់ក្រុមរួម |  |
| 14:00-16:00 | សំយោគលទ្ធផលនៃការពិភាក្សា និងពិភាក្សាលើលទ្ធផលនៃការដាក់ពិន្ទុរបស់ក្រុម |  |
| 17:00-17:30 | បូកសរុប ៖   * ពិនិត្យមើលដ្យាក្រាមចុងក្រោយ * រំលឹកសិក្ខាកាមលើដំណើរការសម្រាប់ថ្ងៃទី២ |  |

**ថ្ងៃទី២៖ ២៧ វិច្ឆិកា ឆ្នាំ ២០១៩**

**អនុវត្តការពិភាក្សាលើគោលការណ៍អភិបាលកិច្ចដែលនៅសល់ដូចដែលបានអនុវត្តក្នុងថ្ងៃទី១**